Újabb uzsorásokat helyeztek elõzetesbe
Újabb három ózdi uzsorást helyezett elõzetes letartóztatásba a Miskolci Városi Bíróság csütörtökön, ezzel a Borsod megyei településrõl már tizenegyen vannak hasonló bûncselekmények elkövetése miatt elõzetesben.
Molnár Tamás, az ózdi rendõrkapitányság hivatalvezetõje az MTI-nek elmondta: a három férfit március 7-én fogták el.
Emlékeztetett arra, hogy ezt megelõzõen tavaly novemberben, és idén február 8-án, illetve 16-án volt hasonló akció.
A most elfogott 3 férfi - a nyomozás eddigi adatai alapján - az elmúlt években uzsorakölcsönök folyósításából és behajtásából tartotta fenn magát és családját. A sértetteknek általában 70-80 ezer forint körüli összegeket adtak egy-egy alkalommal, amelyekre 50, 70 és 100 százalék közötti kamatot kértek - ismertette Molnár Tamás.
Van olyan sértett - mondta - , aki a felvett 80 ezer forintra 6 hónap leforgása alatt 1 millió 700 ezer forintos tartozást halmozott fel. Mivel nem tudta az összeget törleszteni, a tulajdonában lévõ lakást ügyvédi ellenjegyzéssel ellátott adásvételi szerzõdésben eladta papíron a már említett összegért, tényleges anyagi ellenszolgáltatás nélkül az õt fenyegetõ uzsorásoknak, akik egy hónap múlva 3 millió 800 ezer forintért adtak túl a családi házon, miután a sértettet kitették saját házából.
Egy idõs férfi pedig még 1999-ben vett kölcsön - szintén - 80 ezer forintot, amelyre a mai napig havi 100 ezer forintot fizetett az alkalmi pénzkölcsönzõknek.
rendõrség